

LĒMUMS

Ādažos, Ādažu novadā

2024. gada 11. decembrī **Nr.** **486**

**Par grozījumiem Ādažu novada pašvaldības domes 2023. gada 23. novembra lēmumā Nr. 427 “Par dalību 4.2.1.7. pasākuma “Pirmsskolas izglītības iestāžu infrastruktūras attīstība” projektu iesniegumu atlasē”**

Ādažu novada pašvaldības dome 2023. gada 23. novembrī pieņēma lēmumu Nr. 427 “Par dalību 4.2.1.7. pasākuma “Pirmsskolas izglītības iestāžu infrastruktūras attīstība” projektu iesniegumu atlasē” (turpmāk – Lēmums), konceptuāli atbalstot projekta “Jauna pirmsskolas izglītības iestāde Podniekos” (turpmāk – projekts) dalību Eiropas Savienības kohēzijas politikas programmas 2021.-2027. gadam 4.2.1. specifiskā atbalsta mērķa “Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā” 4.2.1.7. pasākuma “Pirmsskolas izglītības iestāžu infrastruktūras attīstība” īstenošanu ar kopējām plānotām izmaksām 9 964 057*euro*, tai skaitā Eiropas Reģionālās attīstības fonda līdzfinansējums 5 000 000 *euro*.

Pašvaldība 2023. gada 15. decembrī iesniedza projekta iesniegumu Centrālajā finanšu un līgumu aģentūrā (turpmāk – CFLA).

Pašvaldība un SIA “BM-projekts” 2023. gada 16. novembrī noslēdza līgumu Nr. JUR 2023-11/1317 par būvprojekta un autoruzraudzības veikšanu (turpmāk – Līgums Nr. JUR 2023-11/1317) un Ādažu novada būvvalde 2024. gada 15. oktobrī Būvniecības informācijas sistēmā veica atzīmi Būvatļaujā Nr. BIS-BV-4.1-2024-2413 par projektēšanas nosacījumu izpildi izstrādātajam būvprojektam. Būvprojektā tika ņemti vērā vairāki aspekti, kas nodrošina ne tikai ēkas infrastruktūras atbilstību normatīvo aktu prasībām, bet arī tās ilgtspējīgu un efektīvu darbību. Tehniskie risinājumi ir vērsti uz energoefektivitāti, kas samazina ekspluatācijas izmaksas, veicina ēkas ilgtspējību, kā arī būtiski samazina enerģijas patēriņu, tādējādi mazinot oglekļa emisijas un pielāgošanos klimata pārmaiņām. Projektā iekļautās tehnoloģijas nodrošinās savietojamību ar viedās vadības sistēmām, kas ļaus efektīvi kontrolēt enerģijas patēriņu. Minēto inženiertīklu apjomi un detalizācija veido būtisku izbūves darbu izmaksu palielinājumu.

Ņemot vērā, ka būvprojekta kontroltāmē kopējās būvdarbu izmaksas pieauga, pašvaldība CFLA iesniedza precizētu projekta budžeta kopsavilkumu, uz ko 2024. gada 22. novembrī saņēma CFLA atzinumu Nr.39-2-10/8287 par projekta iesnieguma Nr.4.2.1.7/I/23/A/012 nosacījumu izpildi (turpmāk – Atzinums). Atbilstoši Atzinumam, pašvaldībai nepieciešams veikt grozījumus Lēmumā, norādot aktuālās projekta kopējās izmaksas, tajā skaitā attiecināmo izmaksu un ārpus projekta izmaksu apmēru un finansēšanas avotus.

Pamatojoties uz Pašvaldību likuma 4. panta pirmās daļas 4. punktu, Ādažu novada pašvaldības dome

**NOLEMJ:**

1. Veikt grozījumus Ādažu novada pašvaldības domes 2023. gada 23. novembra lēmumā Nr. 427 “Par dalību 4.2.1.7.pasākuma “Pirmsskolas izglītības iestāžu infrastruktūras attīstība” projektu iesniegumu atlasē”:
   1. izteikt lemjošās daļas 1. punktu jaunā redakcijā:

“1. Konceptuāli atbalstīt Ādažu novada pašvaldības projekta “Jauna pirmsskolas izglītības iestāde Podniekos” dalību Eiropas Savienības kohēzijas politikas programmas 2021.-2027. gadam 4.2.1. specifiskā atbalsta mērķa “Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā” 4.2.1.7. pasākuma “Pirmsskolas izglītības iestāžu infrastruktūras attīstība” īstenošanā ar kopējām izmaksām 14 806 002,72 *euro*, t.sk., uz projektu attiecinātās izmaksas 13 883 094,27 *euro* (no tām pašvaldības finansējums 8 883 094,27 eiro*,* Eiropas Reģionālās attīstības fonda finansējums 5 000 000 eiro*)* un ārpus projekta izmaksas 922 908,45 *euro* ar pašvaldības finansējumu.”.

* 1. papildināt lemjošo daļu ar jaunu 3.1 punktu:

“3.1 Noteikt, ka kopējās projekta izmaksas ir līdz 14 806 002,72 *euro* (četrpadsmit miljoni astoņi simti seši tūkstoši divi *euro* un 72 centi), kur daļēji finansējumu nodrošināt, ņemot ilgtermiņa aizņēmumu Valsts kasē līdz 9 672 043,00 *euro* (deviņi miljoni seši simti septiņdesmit divi tūkstoši četrdesmit trīs *euro* un 00 centi) apmērā ar šādiem aizņēmuma saistību izpildes termiņiem:

3.11. aizņēmuma izņemšana vidējā termiņā, sākot ar 2025. gadu un līdz 2027. gadam;

3.12. aizņēmuma atmaksas termiņš ir 20 gadi;

3.13. aizņēmuma pamatsummas atmaksu sākt ar 2027. gada septembri;

3.14. pamatsummas atmaksu garantēt no pašvaldības budžeta līdzekļiem;

3.15. nepieciešamo pašvaldības finansējumu līdz 133 959,72 *euro* paredzēt pašvaldības kārtējā budžetā projekta realizācijas periodā.”.

* 1. papildināt lemjošo daļu ar jaunu 3.2 punktu:

“3.2. Pašvaldības Centrālās pārvaldes Finanšu nodaļas vadītājai nodrošināt 3.1 punkta izpildi.”.

1. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU